|  |  |  |
| --- | --- | --- |
|  | **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΗΡΑΚΛΕΙΟΥ**  **ΔΗΜΟΣ ΗΡΑΚΛΕΙΟΥ** |  |

**Α.Π. 60.038 /22-04-2013**

**ΠΕΡΙΛΗΨΗ ΔΙΑΚΗΡΥΞΗΣ**

Ο **Δήμος Ηρακλείου** με διεύθυνση Αγ. Τίτου 1, Ηράκλειο Κρήτης, Τ.Κ. 71202, τηλ.2810-399399,fax2810-227180, επαναπροκηρύσσει ανοιχτό δημόσιο διεθνή διαγωνισμό με σφραγισμένες προσφορές για την προμήθεια **Παιδαγωγικού υλικού και λοιπού εξοπλισμού για τη λειτουργία των ειδικών σχολείων και των τμημάτων ένταξης του Δήμου Ηρακλείου,** σύμφωνα με τις διατάξεις που προβλέπονται από τον **ΕΚΠΟΤΑ** (Υπ.Απ.11389/93) και το **Π.Δ. 60/2007** (ΦΕΚ 64/Α/2007) «Προσαρμογή της Ελληνικής Νομοθεσίας στις διατάξεις της Οδηγίας 2004/18/ΕΚ». Ο συνολικός προϋπολογισμός της προμήθειας είναι **119.179,00** ΕΥΡΩ συμπεριλαμβανομένου Φ.Π.Α 23%**.** Ο κάθε ενδιαφερόμενος προμηθευτής είναι δυνατόν να υποβάλει προσφορά και μόνο για ορισμένα από τα είδη του εξοπλισμού και όχι αναγκαστικά για το σύνολο των ειδών αυτού.

Η διακήρυξη μαζί με τα συνημμένα παραρτήματα, που αποτελούν αναπόσπαστα μέρη αυτής, διατίθεται από την Αναθέτουσα Αρχή σε έντυπη μορφή από το Τμήμα Προμηθειών, στην Οδό Ανδρόγεω, αρ.2, τέταρτος όροφος, ΤΚ 71202, πληροφορίες κ. Βασ.Τζανιδάκη τηλ. 2813-409185, κατά τις εργάσιμες ώρες και ημέρες, αφού καταβάλουν το ποσό των 15€ ή σε ηλεκτρονική μορφή από την ιστοσελίδα του Δήμου Ηρακλείου www.heraklion.gr, χωρίς οικονομική επιβάρυνση.

Οι προσφορές με όλα τα απαραίτητα στοιχεία θα πρέπει να κατατεθούν στην αρμόδια Επιτροπή μέχρι την ώρα έναρξης του διαγωνισμού ή να σταλούν ταχυδρομικά και να παραληφθούν από το Δήμο το αργότερο μία ημέρα νωρίτερα. Η διεύθυνση στην οποία θα πρέπει να σταλθούν οι προσφορές είναι: Δημαρχείο Ηρακλείου (Τμήμα Πρωτοκόλλου), Οδός Αγίου Τίτου 1, Τ.Κ: 71202, Ηράκλειο Κρήτης. Όλες οι προσφορές θα είναι συντεταγμένες στην Ελληνική γλώσσα, διαφορετικά θα αποκλείονται.

Ως ημερομηνία διενέργειας του διαγωνισμού και αποσφράγισης των προσφορών από την αρμόδια επιτροπή ορίζεται η  **13η Ιουνίου 2013, ημέρα Πέμπτη** και **ώρα 10:00 π.μ**. για τον έλεγχο δικαιολογητικών. Κατά την ημέρα αποσφράγισης των προσφορών μπορούν να παρίστανται οι νόμιμοι εκπρόσωποι των διαγωνιζομένων. Η ημερομηνία αποσφράγισης των οικονομικών προσφορών θα οριστεί από την αρμόδια Επιτροπή Διενέργειας του διαγωνισμού. Σε περίπτωση αναβολής του διαγωνισμού για λόγους ανωτέρας βίας (απεργία, κατάληψη κ.λ.π.) ο διαγωνισμός θα διενεργηθεί την ίδια ημέρα την επόμενη εβδομάδα δηλαδή την 20η Ιουνίου 2013, ημέρα Πέμπτη και ώρα 10:00 π.μ. στον ίδιο χώρο.

Κάθε προσφορά συνοδεύεται υποχρεωτικά από εγγύηση συμμετοχής υπέρ του συμμετέχοντος για ποσό που θα καλύπτει το 5% της συνολικής προϋπολογισθείσης δαπάνης (χωρίς ΦΠΑ) δηλαδή 4.844,68€ ή της αναλογικά προϋπολογισθείσης δαπάνης για τα είδη που συμμετέχει ο ενδιαφερόμενος και τις ποσότητες που θα προσφερθούν.

**Η πράξη συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ), στο πλαίσιο του Ε.Π. Κρήτης & Νήσων Αιγαίου 2007-2013 μέσω του Προγράμματος Δημοσίων Επενδύσεων.**

Να δημοσιευτεί μία φορά με στοιχεία των 8 στιγμών στις εφημερίδες ***........................***

Tα έξοδα δημοσίευσης της Α’ Προκήρυξης και της Επανάληψης του Διαγωνισμού βαρύνουν τον Ανάδοχο.

Ηράκλειο 22/04/2013

# Ο ΔΗΜΑΡΧΟΣ ΗΡΑΚΛΕΙΟΥ

# ΙΩΑΝΝΗΣ ΚΟΥΡΑΚΗΣ

**Επιχειρησιακό Πρόγραμμα Κρήτης & Νήσων Αιγαίου 2007-2013**

